ประจำเดือนมาวันแรก 27 พ.ย. และหมดวันที่ 4 ธ.ค. และมีเพศสัมพันธ์กับแฟน วันที่ 7 ใส่ถุงยางป้องกัน แต่เมื่อเสร็จภารกิจแล้ว พอตรวจสอบถุงยางปรากฏว่าถุงรั่ว จากนั้นกินยาคลุมภายใน 24 ชม. จะทำให้มีโอกาสท้องสูงมั้ยคะ เห็นหลายๆคนตั้งกระทู้ว่า กินยาคุมฉุกเฉนภายใน 6 ชม. ยังตั้งท้องได้ และอีกหลายๆคน บอกว่าถึงแม้จะกินแต่ก็ตั้งท้องได้ ตอนนี้กังวลมากเลยค่ะ
สวัสดีค่ะการรับประทานยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นมีโอกาสตั้งครรภ์ได้ แต่ถ้าใช้ภายใน 72 ชั่วโมงหลังมีเพศสัมพันธ์มีโอกาสน้อยค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก